Este vorba despre lotul doi al autostrăzii Timişoara-Lugoj şi de o porţiune de 15 kilometri din autostrada Lugoj-Deva.

Lotul doi al autostrăzii Timişoara-Lugoj lot are termen de finalizare anul 2016, dar se doreşte terminarea lucrărilor încă din 2015. Iar lucrările efectuate deja arată că este posibil ca acest lucru să se întâmple, ceea ce va asigura o legătură directă pe autostradă între Giarmata şi Sibiu.

Lotul 2 are 25,6 kilometri şi preţul licitat de constructor a fost de 423 de milioane de lei. Lucrările au fost demarate în ianuarie 2014. Acest lot asigură legătura între lotul 1 al autostrăzii Timişoara – Lugoj, de la Izvin, până la lotul 1 al autostrăzii Lugoj – Deva, la Şanoviţa.

Dacă sunt luaţi în calcul şi cei aproape 12 kilometri din autostrada Arad-Nădlac, inauguraţi recent, rezultă peste 52 de kilometri de drum de mare viteză în 2015, care se adăuga celor peste 700 de kilometri existenţi.